ร้านอาหารตำแหลร้านนี้เป็นร้านของนักปั้นมือทองของประเทศไทย เอ ศุภชัยนี่เองค่ะ
ตั้งอยู่ที่ห้างเซนทรัลแอร์พอร์ตชั้น 5 ชั้นเดียวกับโรงหนังเลยค่ะ ถ้าขึ้นลิฟท์มาก็จะเจอเลยค่ะ
ตั้งอยู่ติดกับร้านยาโยอิ ร้านเล็กๆบรรยากาศง่ายๆสบายๆค่ะ ในตัวร้านดูสะอาดตา โล่งๆ
มีที่นั่งค่อนข้างเยอะค่ะ ไฟสว่างๆของร้านทำให้ร้านยิ่งดูสะอาดตาเข้าไปใหญ่เลยค่ะ วันที่ไป
คนในร้านไม่ค่อนเยอะค่ะ 

ในส่วนของเมนู ชื่อร้านก็บอกอยู่แล้วค่ะว่าเป็นอาหารอีสาน มีแต่เมนูอาหารอีสานเยอะเลยค่ะ
หลากหลายทุกรูปแบบทั้งแบบดั่งเดิมและแบบฟิวชั่น เห็นขึ้นห้างแบบนี้อย่าคิดว่ารสชาติจะจืดชืด
เพราะว่าร้านนี้เค้าใส่ทัั้งเครื่อง ทั้งรสแบบเต็มสตรีมสุดๆเลยค่ะ มาดูที่เมนูจำพวกส้มต้มค่ะ มีหลายอย่าง
เช่น ตำไข่เค็ม ตำป่า ตำซั่ว ตำปูปลาร้า ตำกระท้อน ตำโคราช ตำแตงหมูยอ ตำปูม้ากุ้งสด ตำลาว
ตำมะเขือเทศ ตำข้าวโพดไข่เค็ม และตำชื่อแปลกๆ เช่น ตำกระเทย ตำแหล ตำแฉแหลก ตำสะบัด
ที่แค่ชื่อก็นึกถึงความแซ่บแล้วละคะ ต่อมาเป็นเมนูประเภทลาบค่ะ มีตั้งแต่ ลาบหมู ไก่คั่ว ปลาหมึก
ทะเล กุ้งสด ลาบมาม่า ลาบขนมจีน ลาบเห็ด ลาบปลาดุก ทานส้มตำก็ขาดไม่ได้เลยกับอาหาร
จำพวกทอดหรือย่าง มีตั้งแต่ปลาดุกย่าง คอหมูย่าง ไก่ย่างอบโอ่ง ปีกไก่ทอด คอหมูทอด
ไก่ทอดสมุนไพร ปากเป็ดทอด เมนูประเภทยำสารพัดยำ เช่น ยำผักบุ้งกรอบ ยำหอยดอง ยำปลาดุกฟู
ยำหอยแครง ยำหมูยอ ยำปลาหมึก ยำแซ่บรสมินิ อาหารประเภทต้มยำต่างๆ มีตั้งแต่ต้มโคล้ง ต้มยำ
ต้มแซ่บ แกงอ่อม แกงหน่อ แกงเห็ด  เมนูค่อนข้างมีให้เลือกเยอะและหลากหลายมากๆค่ะ

เมนูเครื่องดื่มของร้านนี้ จะมีน้ำสมุนไพรค่ะ มีลำไย กระเจี๊ยบ มะตูม เก๊กฮวย โอเลี้ยง ชาดำเย็น 
ที่บอกเลยว่าน้ำสมุนไพของร้านนี้เข้ข้นสุดๆ ได้ลองสั่งน้ำกระเจี๊ยบมาดื่มก็ชอบมากค่ะรสชาติไม่หวานไป
แต่ราคาแพงไปหน่อยค่ะ ขวดละ 20 บาทเป็นขวดเล็กๆ รสชาติอร่อยก็โอเคค่ะ

ในส่วนความคิดเห็นส่วนตัวหลังทานเสร์จ ในเรื่องของรสชาติอาหาร อร่อยค่ะ เพราะเขาจะใส่เครื่อง
แบบเต็มที่สุดๆเลย สั่งตำไทยไข่เค็ม ไข่เค็มชิ้นโตมาก กุ้งและถั่วคั่วก็เยอะมากค่ะ อร่อยกลมกล่อม
จะไม่หวงเครื่องเท่าไหร่ค่ะ การบริการก็โอเคค่ะ อาหารออกเร็วค่ะ ราคาอาจจะค่อนข้างสูงนิดนึงค่ะ
แต่ถ้าเทียบกับคุณภาพก็ถือว่าโอเคค่ะ แนะนำเมนูไก่ทอดสมุนไพรค่ะ เมนูนี้ชอบทีสุดเลย